b"\n_START_ARTICLE_\nEclipse 500\n_START_PARAGRAPH_\nEclipse 500 yra ma\xc5\xbeas \xc5\xa1e\xc5\xa1iavietis reaktyvinis verslo l\xc4\x97ktuvas, sukurtas Eclipse Aviation. Tai vienas i\xc5\xa1 pirm\xc5\xb3j\xc5\xb3 naujos klas\xc4\x97s (angl. Very Light Jet, VLJ \xe2\x80\x93 labai lengvas reaktyvinis l\xc4\x97ktuvas) verslo reaktyvini\xc5\xb3 l\xc4\x97ktuv\xc5\xb3. Turi du lengvus Pratt & Whitney Canada gamybos PW610F turboventiliatorinius variklius._NEWLINE_Nuo pat sumanymo prad\xc5\xbeios \xc5\xa1iuo orlaiviu buvo siekiama prad\xc4\x97ti nauj\xc4\x85j\xc4\x85 ma\xc5\xbe\xc5\xb3j\xc5\xb3 reaktyvini\xc5\xb3 l\xc4\x97ktuv\xc5\xb3 ekonomik\xc4\x85, vienu metu atsi\xc5\xbevelgiant \xc4\xaf \xc4\xafsigijimo ir einamuosius eksploatacijos ka\xc5\xa1tus dar projektavimo etape. Eclipse modelis siekia u\xc5\xbeimti bendrosios aviacijos segmente iki jo buvusi\xc4\x85 laisv\xc4\x85 ma\xc5\xbe\xc5\xb3 ir pigi\xc5\xb3 reaktyvini\xc5\xb3 l\xc4\x97ktuv\xc5\xb3 rink\xc4\x85. Iki \xc5\xa1iol joje karaliavo dvigubai brangesni ir didesni l\xc4\x97ktuvai.\n_START_SECTION_\nPirmtakas\n_START_PARAGRAPH_\nEclipse 500 koncepcijos pirmtakas buvo Williams V-Jet II, kur\xc4\xaf Williams International u\xc5\xbesakymu suprojektavo ir pagamino Burt Rutan's Scaled Composites dar 1997 m. tam, kad i\xc5\xa1bandyt\xc5\xb3 Williams nauj\xc4\x85j\xc4\xaf FJX-2 turboreaktyvin\xc4\xaf varikl\xc4\xaf. L\xc4\x97ktuvas ir variklis debiutavo 1997 m. Oshkosh Airshow._NEWLINE_L\xc4\x97ktuvas V-Jet II buvo vientisos strukt\xc5\xabros su priekin palinkusiais sparnais, V-uodega (galiniu stabilizatoriu), kurios abu kiliai jung\xc4\x97si su varikli\xc5\xb3 motogondolomis ir su l\xc4\x97ktuvo korpusu. Williams netur\xc4\x97jo ketinim\xc5\xb3 gaminti l\xc4\x97ktuvo, ta\xc4\x8diau pritrauk\xc4\x97 daug d\xc4\x97mesio, tod\xc4\x97l 1998 m. buvo \xc4\xafkurta Eclipse Aviation tolimesniam l\xc4\x97ktuvo vystymui ir gaminimui."